เจิร์จ การิช

เจิร์จ การิช (เกิดวันที่ 8 มีนาคม ค.ศ. 1984) เป็นอดีตนักฟุตบอลชาวออสเตรียซึ่งเกิดในประเทศฮังการี เขาเคยเล่นในตำแหน่งกองหลัง

 อาชีพฟุตบอล 
การิชเกิดที่โซมบ็อตแฮย์ในประเทศฮังการี ซึ่งเขามีเชื้อสายโครเอเชียด้วย ต่อมาเขาได้ย้ายไปเวียนนาในวัย 14 ปี และได้เริ่มเล่นฟุตบอลกับราพีทวีนใน ค.ศ. 2002 ต่อมาในฤดูกาล 2004–05 เขาเป็นตัวหลักของทีมชุดใหญ่ที่ช่วยให้สโมสรคว้าแชมป์ออสเตรียนบุนเดิสลีกา ในช่วงเวลาเดียวกันนี้เอง เขาได้รับการแต่งตั้งให้เป็นกัปตันทีมชาติรุ่นอายุไม่เกิน 21 ปี

การิชได้ลงเล่นให้กับราพีทวีนทั้งหมด 81 นัด ยิงได้ 1 ประตู เขาถูกซื้อตัวไปโดยนาโปลีในอิตาลีด้วยค่าตัวห้าแสนยูโรS.S.C. Napoli S.p.A. bilancio (financial report and accounts) on 30 June 2007 (in Italian), PDF purchased from Italian C.C.I.A.A. เขาลงเล่นให้กับสโมสรนัดแรกในนัดที่พบกับตรีสตีนาเมื่อวันที่ 23 กันยายน ค.ศ. 2006 หลังจากนั้นไม่นาน วันที่ 6 ตุลาคม ค.ศ. 2006 เขาถูกเรียกติดทีมชาติออสเตรีย และได้ลงเล่นระดับทีมชาติครั้งแรกในนัดที่พบกับลีชเทินชไตน์ โดยเขาทำประตูได้ในนัดนั้น ต่อมาเขามีชื่อติดทีมชาติในการแข่งขันฟุตบอลชิงแชมป์แห่งชาติยุโรป 2008 และได้ลงเล่นเป็นตัวจริงในรอบแบ่งกลุ่มนัดที่สามที่พบกับเยอรมนี

อาตาลันตาซื้อตัวการิชในช่วงต้นเดือนกรกฎาคม ค.ศ. 2008 ด้วยค่าตัว 1.5 ล้านยูโรในฐานะเจ้าของร่วมกับนาโปลีS.S.C. Napoli S.p.A. bilancio (financial report and accounts) on 30 June 2009 (in Italian), PDF purchased from Italian C.C.I.A.A. ต่อมาในวันที่ 26 มิถุนายน ค.ศ. 2009 อาตาลันตาได้ซื้อตัวเขาเพื่อเป็นเจ้าของแบบเบ็ดเสร็จด้วยค่าตัว 1 ล้านยูโร

หลังจากที่อาตาลันตาตกชั้นจากเซเรียอา การิชถูกขายให้กับโบโลญญาเมื่อวันที่ 9 สิงหาคม ค.ศ. 2010 ด้วยค่าตัว 3 ล้านยูโร แต่ใน ค.ศ. 2011 เขาได้รับบาดเจ็บหนักจนแทบไม่ได้ลงเล่นให้กับโบโลญญาเลย

ในวันที่ 14 สิงหาคม ค.ศ. 2015 การิชย้ายไปดาร์มสตัดต์ 98 ที่เพิ่งเลื่อนชั้นสู่บุนเดิสลีกา ด้วยสัญญาสองปี แต่เขาออกจากสโมสรเมื่อวันที่ 30 สิงหาคม ค.ศ. 2016György Garics verlässt den SV Darmstadt, diepresse.com, 30 August 2016

 เกียรติประวัติ 
ราพีทวีน
 ออสเตรียนบุนเดิสลีกา: 2004–05

 อ้างอิง 

 แหล่งข้อมูลอื่น 

 Rapid stats – Rapid archiv
 Player profile – Euro 2008

หมวดหมู่:กองหลังฟุตบอล
หมวดหมู่:นักฟุตบอลชาวออสเตรีย
หมวดหมู่:นักฟุตบอลทีมชาติออสเตรีย
หมวดหมู่:นักฟุตบอลชาวฮังการี
หมวดหมู่:ผู้เล่นสโมสรกีฬาราพีทวีน
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นสโมสรฟุตบอลโบโลญญา 1909
หมวดหมู่:ผู้เล่นในออสเตรียนฟุตบอลบุนเดิสลีกา
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:บุคคลจากโซมบ็อตแฮย์
หมวดหมู่:ชาวออสเตรียเชื้อสายฮังการี
หมวดหมู่:ชาวออสเตรียเชื้อสายโครเอเชีย